|  |  |
| --- | --- |
| REPUBLIKA HRVATSKA | RAZINA: **12** |
| NADLEŽNO MINISTARSTVO | RKDP: **51** |
| RAZDJEL: **020** | MATIČNI BROJ: **03205924** |
| GLAVA: **KONSOLIDIRANO**  | OIB: **64434885131** |
|  | ŠIF.OZN.: **8411** |
|  | BR.ŽIRO RN.: **1001005-1863000160**  |

PRORAČUNSKI

KORISNIK:  **VLADA REPUBLIKE HRVATSKE**

**BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACIMA ZA RAZDOBLJE**

**I – XII MJESEC 2023. GODINE**

1. **Naknade za priređivanje igara na sreću**

u iznosu od **10.939.819,37**

sredstva se odnose na prihod od igara na sreću (Ured za udruge).

1. **Tekuće pomoći od institucija i tijela EU**

u iznosu od **10.004.741,40**

* **Vlada Republike Hrvatske**

sredstva se odnose na troškove izrade projektno tehničke dokumentacije za konstrukcijsku obnovu i provedbu kontrole projekta cjelovite obnove konstrukcije glede mehaničke otpornosti i stabilnosti nosive konstrukcije zgrade VRH stradale u zagrebačkom potresu (Fond solidarnosti EU) u iznosu od 281.990,79 eura.

* **Ured predsjednika Vlade Republike Hrvatske**

sredstva se odnose na refundaciju putnog troška delegata Ureda predsjednika Vlade Republike Hrvatske koja je prisustvovala sastanku Europskog vijeća i Vijeća Europske unije u iznosu od 2.870,80 eura.

* **Ured za udruge**

sredstva se odnose na aktivnost A509074 Kontakt točka za program građani, jednakost, prava i vrijednost u iznosu od 153.000,00 dok se preostali iznos sredstava od 9.484.313,16 odnosi na aktivnost A509069 OP Učinkoviti ljudski potencijali, prioritet 4 i 5.

* **Direkcija za korištenje službenih zrakoplova**

sredstva se odnose na refundacije korištenja službenog zrakoplova delegata Europskog vijeća i Vijeća EU za prisustvovanje sastancima Europskog vijeća u iznosu 49.848,36 eura.

* **Ured za ljudska prava i prava nacionalnih manjina**

sredstva se odnose na aktivnost A681056 AMIF II - Jačanje sustava integracije osoba kojima je odobrena međunarodna zaštita u iznosu od 31.278,01 eura.

* **Ured za ravnopravnost spolova**

sredstva se odnose na refundacije od EU za troškove zrakoplovnih karata u iznosu od 1.440,28 eura.

1. **Kapitalne pomoći od institucija i tijela EU**

u iznosu od **5.392.006,37**

* **Ured za udruge**

sredstva se odnose na aktivnost A509069 OP Učinkoviti ljudski potencijali, prioritet 4 i 5 u iznosu od 2.470.344,70 eura.

* **Ured za opće poslove Hrvatskoga sabora i Vlade Republike Hrvatske**

sredstva se odnose na troškove građevinskih radova te stručnog nadzora i koordiniranja konstrukcijske obnove Palače Bužan na Opatičkoj 8 (Fond solidarnosti) u iznosu 2.921.661,67 eura.

1. **Prihodi iz dobiti trgovačkih društava, kreditnih i ostalih financijskih institucija po posebnim propisima**

u iznosu od **222.488,73**

sredstva se odnose na prihode iz dobiti Hrvatske lutrije Ureda za Udruge.

1. **Prihodi od pruženih usluga**

u iznosu od **377.756,44**

* **Ured za opće poslove Hrvatskoga sabora i Vlade Republike Hrvatske**

sredstva se odnose na naplatu ugostiteljskih usluga u internoj službi ugostiteljstva za potrebe Hrvatskog sabora, Vlade RH, Ureda Vlade i ostalih korisnika (uložena sredstva za namirnice i ostalo za financiranje navedene usluge - Materijal i sirovine) u iznosu od 376.356,44 eura.

* **Ured za zakonodavstvo**

sredstva se odnose na prihod od pruženih usluga za organizaciju domaćinstva studijskog putovanja delegacije Jordana sukladno pravilima TAIEX instrumenta Europske komisije u iznosu od 1.400,00 eura.

1. **Plaće za redovan rad**

u iznosu od **9.158.894,44**

do odstupanja od ostvarenja u izvještajnom razdoblju prethodne godine došlo je zbog povećanja osnovice sukladno Dodatku I. Kolektivnog ugovora za državne službenike i namještenike (Narodne novine, broj 127/2022) za Ured predsjednika Vlade Republike Hrvatske, Ured za udruge, Stručna služba Savjeta za nacionalne manjine, Ured za zakonodavstvo, Ured za opće poslove Hrvatskoga sabora i Vlade Republike Hrvatske, Ured za protokol, Ured Vlade Republike Hrvatske za unutarnju reviziju, Ured za ljudska prava i prava nacionalnih manjina, Ured Komisije za odnose s vjerskim zajednicama) te povećanja broja djelatnika (Ured za protokol, Ured Vlade Republike Hrvatske za unutarnju reviziju).

1. **Plaće za prekovremeni rad**

u iznosu od **416.016,14**

do odstupanja od ostvarenja u izvještajnom razdoblju prethodne godine došlo je zbog povećane potrebe za prekovremenim radom koji se nije mogao obaviti unutar redovnog radnog vremena (Vlada Republike Hrvatske, Ured predsjednika Vlade Republike Hrvatske, Ured zastupnika Republike Hrvatske pred Europskim sudom za ljudska prava, Stručna služba Savjeta za nacionalne manjine, Ured za opće poslove Hrvatskoga sabora i Vlade Republike Hrvatske, Ured za protokol, Ured za ljudska prava i prava nacionalnih manjina, Ured za ravnopravnost spolova)

1. **Ostali rashodi za zaposlene**

u iznosu od **379.440,29**

do odstupanja od ostvarenja u izvještajnom razdoblju prethodne godine došlo je zbog povećanja iznosa regresa sukladno Odluci Vlade Republike Hrvatske o visini regresa za korištenje godišnjih odmora državnih službenika i namještenika i službenika i namještenika u javnim službama za 2023. godinu (Narodne novine, broj 65/2023) kod svih ureda te povećane isplate ostalih rashoda unutar navedenog konta (pomoći, jubilarne nagrade, naknade za neiskorišteni godišnji odmor, otpremnine) kao i dar djeci i isplate nagrada za božićne blagdane sukladno Dodatku III. Kolektivnom ugovoru za državne službenike i namještenike (Narodne novine, broj 128/2023). (Vlada Republike Hrvatske, Ured predsjednika Vlade Republike Hrvatske, Ured potpredsjednice Vlade Republike Hrvatske, Ured za udruge, Ured zastupnika Republike Hrvatske pred Europskim sudom za ljudska prava, Stručna služba Savjeta za nacionalne manjine, Ured Vlade Republike Hrvatske za unutarnju reviziju, Ured za ljudska prava i prava nacionalnih manjina).

1. **Doprinosi za obvezno zdravstveno osiguranje**

u iznosu od **1.535.189,44**

vidi bilješku 6. i 7.

1. **Materijal i sirovine**

u iznosu od **344.200,68**

do odstupanja od ostvarenja u izvještajnom razdoblju prethodne godine došlo je zbog povećanja troškova namirnica za potrebe ugostiteljstva uslijed povećanja tržišnih cijena (Ured za opće poslove Hrvatskoga sabora i Vlade Republike Hrvatske).

1. **Energija**

u iznosu od **336.837,47**

do odstupanja od ostvarenja u izvještajnom razdoblju prethodne godine došlo je zbog Uredbe Vlade RH o otklanjanju poremećaja na domaćem tržištu energije (Narodne novine, broj: 104/2022, 106/2022, 121/2022, 156/2022, 31/2023) (Vlada Republike Hrvatske, Ured za udruge, Ured zastupnika Republike Hrvatske pred Europskim sudom za ljudska prava, Ured za opće poslove Hrvatskoga sabora i Vlade Republike Hrvatske, Ured Vlade Republike za unutarnju reviziju) te smanjenih troškova za gorivo uslijed kvara službenog zrakoplova (Direkcija za korištenje službenih zrakoplova).

1. **Materijal i dijelovi za tekuće i investicijsko održavanje**

u iznosu od **203.881,14**

do odstupanja od ostvarenja u izvještajnom razdoblju prethodne godine došlo je zbog nabave materijala za održavanje zrakoplova te zračnih turbina zbog kvara službenog zrakoplova (Direkcija za korištenje službenih zrakoplova).

1. **Sitni inventar i auto gume**

u iznosu od **44.840,77**

do odstupanja od ostvarenja u izvještajnom razdoblju prethodne godine došlo je zbog povećanih troškova nabave auto guma i ugostiteljskog inventara (Ured za opće poslove Hrvatskoga sabora i Vlade Republike Hrvatske), nabave zastava i auto zastava (Ured za protokol) te nabavu putnih torbi i kofera za posadu zrakoplova te kutije prve pomoći (Direkcija za korištenje službenih zrakoplova).

1. **Službena, radna i zaštitna odjeća i obuća**

u iznosu od **45.981,08**

do odstupanja od ostvarenja u izvještajnom razdoblju prethodne godine došlo je zbog ranije nabave radne odjeće i obuće za tehničke službe Ureda za opće poslove Hrvatskoga sabora i Vlade Republike Hrvatske, službene radne odjeće sukladno internom Pravilniku (Ured za protokol) te povećanih izdataka za radnu odjeću i obuću sukladno osiguranim sredstvima te internom Pravilniku o radnoj odjeći u istom obračunskom razdoblju prethodne godine (Direkcija za korištenje službenih zrakoplova).

1. **Usluge tekućeg i investicijskog održavanja**

u iznosu od **1.173.180,52**

do odstupanja od ostvarenja u izvještajnom razdoblju prethodne godine došlo je zbog rekonstrukcije hladnjaka postojeće komore u dvorani ban Jelačić, sanacije puknuća cijevi na sustavu Ciat (Crno dvorište), sanacije cijevi sustava hlađenja/grijanja u dvorištu zgrade Vlade, izvođenja građevinskih radova kod sanacije Crnog dvorišta, soboslikarskih radova nakon potresa, strukturno kabliranje u zgradi Vlade te zbog izrade projektno tehničke dokumentacije za cjelovitu i konstrukcijsku obnovu zgrade Vlade Republike Hrvatske stradale uslijed zagrebačkog potresa (Vlada Republike Hrvatske).

1. **Usluge promidžbe i informiranja**

u iznosu od **160.717,14**

do odstupanja od ostvarenja u izvještajnom razdoblju prethodne godine došlo je zbog tiskanja promotivnih materijala i izradi promotivnog filma o provedenim projektima iz ESF-a i CERV-a (Ured za udruge), medijske i promotivne kampanje u okviru aktivnosti A681056 AMIF II - Jačanje sustava integracije osoba kojima je odobrena međunarodna zaštita i aktivnosti A513043 Ispunjavanje preduvjeta za učinkovitu provedbu politika usmjerenih na nacionalne manjine – Faza I (Ured za ljudska prava i prava nacionalnih manjina) u istom obračunskom razdoblju prošle godine te smanjenih izdataka za e-tiskovinu u ovom obračunskom razdoblju te izdataka za promotivne materijale povodom održavanja međunarodno znanstvene konferencije „Prvih dvadeset godina ustavnog zakona o pravima nacionalnih manjina“ (Ured potpredsjednice Vlade Republike Hrvatske).

1. **Zakupnine i najamnine**

u iznosu od **728.051,06**

do odstupanja od ostvarenja u izvještajnom razdoblju prethodne godine došlo je zbog najma poslovnog prostora na Trgu bana Josipa Jelačića uslijed građevinskih radova u Opatičkoj 8 te povećanja mjesečne cijene najma parkirnih mjesta (Ured za opće poslove Hrvatskoga sabora i Vlade Republike Hrvatske), troškova zakupa oglasnog prostora u digitalnim medijima i izrade „landing“ stranice za objavu rezultata natječaja financiranih iz ESF-a (Ured za udruge), najma dvorane i opreme za održavanje seminara Savjeta za nacionalne manjine za udruge i ustanove nacionalnih manjina za podnošenje prijava i izvješća Savjetu (Stručna služba savjeta za nacionalne manjine), najma navigacijskog uređaja za zrakoplov (Direkcija za korištenje službenih zrakoplova), najma opreme i prostora povodom obilježavanja Međunarodnog dana žena (Ured za ravnopravnost spolova) te knjiženja licenci čije je vrijeme trajanja do godinu dana, a sukladno preporukama Državnog ureda za reviziju (u 2022. knjiženo na konto 4123 Licence).

1. **Zdravstvene i veterinarske usluge**

u iznosu od **670.240,67**

do odstupanja od ostvarenja u izvještajnom razdoblju prethodne godine došlo je zbog sistematskih pregleda djelatnika (Ured za udruge, Ured za zakonodavstvo, Ured za opće poslove Hrvatskoga sabora i Vlade Republike Hrvatske, Direkcija za korištenje službenih zrakoplova), potrebitih mikrobioloških testiranja te izdavanja i produljenja sanitarnih iskaznica (Ured za opće poslove Hrvatskoga sabora i Vlade Republike Hrvatske ), liječenja (Direkcija za korištenje službenih zrakoplova).

1. **Intelektualne i osobne usluge**

u iznosu od **334.391,42**

do odstupanja od ostvarenja u izvještajnom razdoblju prethodne godine došlo je zbog provedbe kontrole projekta cjelovite obnove konstrukcije glede mehaničke otpornosti i stabilnosti nosive konstrukcije zgrade Vlade Republike Hrvatske stradale u zagrebačkom potresu, projektiranje sustava tehničke zaštite za građevinu Vlade Republike Hrvatske te izrade energetskog certifikata za zgradu Vlade Republike Hrvatske, angažiranja posebne savjetnice te prilagodbe publikacije Analiza predstavljanja nacionalnih manjina u udžbenicima i kurikularnim dokumentima Republike Hrvatske za objavu na web stranicama (Ured potpredsjednice Vlade Republike Hrvatske), revizorskih usluga u okviru aktivnosti A509070 Financijski mehanizam švicarskog doprinosa procesu proširenja Europske unije te izrade promotivnog filma u okviru DOVU (Ured za udruge), povećanja agencijskih usluga prijevoda prilikom posjeta stranih delegacija (Ured za protokol), troškova testiranja općeg znanja engleskog jezika po objavljenom natječaju za zapošljavanje (Ured Vlade Republike Hrvatske za unutarnju reviziju), angažiranja vanjskih suradnika na ugovor o djelu (domaćica zrakoplova i voditelja praćenja usklađenosti kvalitete i sigurnosti), usluge prijevoda, testiranje kandidata u sklopu javnog natječaja te provođenje poslova savjetovanja i usklađivanja operativnog priručnika sa zakonskom regulativom (Direkcija za korištenje službenih zrakoplova) te zbog prijevoda Preporuke Vijeća Europe CM/Rec(2022)17 o zaštiti prava žena i djevojaka migrantica, izbjeglica i tražitelja azila (Ured za ravnopravnost spolova).

1. **Ostale usluge**

u iznosu od **126.444,54**

do odstupanja od ostvarenja u izvještajnom razdoblju prethodne godine došlo je zbog izrade pozadine i čuvanja opreme povodom obilježavanja Dana antifašističke borbe u Brezovici te usluge čišćenja zavjesa i tepiha (Vlada Republike Hrvatske), povećanja usluga tiskanja posjetnica (Ured predsjednika Vlade Republike Hrvatske), tiskanja publikacije u okviru aktivnosti A509070 (Ured za udruge), tiskanja biltena Manjinski forum (Stručna služba Savjeta za nacionalne manjine), ugovaranja usluge vanjskog čišćenja na 4 lokacije za urede za koje skrbi e Ured za opće poslove Hrvatskoga sabora i Vlade Republike Hrvatske, povećanja tiska omota menua, posjetnica, kartica za označavanje mjesta za redovno poslovanje te uslijed povećanih posjeta stranih delegacija (Ured za protokol), povećanih naknada za posredovanje uslijed nabave veće količine dijelova i materijala za popravak zrakoplova (Direkcija za korištenje službenih zrakoplova), tiskanja plakata i publikacija i drugih materijala za potrebe INCLuD projekta u okviru aktivnosti A681056 AMIF II - Jačanje sustava integracije osoba kojima je odobrena međunarodna zaštita (Ured za ljudska prava i prava nacionalnih manjina), usluge uvezivanja Ugovora o pitanjima od zajedničkog interesa između VRH i Reformističke kršćanske crkve Mađara u Hrvatskoj i Aneksa I. Ugovora između VRH i Evangelističke crkve u Republici Hrvatskoj i Reformirane kršćanske crkve u Hrvatskoj o pitanjima od zajedničkog interesa (Ured Komisije za odnose s vjerskim zajednicama) te tiskanja publikacije Preporuka Vijeća Europe CM/Rec(2022)17 Odbora ministara državama članicama o zaštiti prava žena i djevojčica migrantica, izbjeglica i tražiteljica azila (Ured za ravnopravnost spolova).

1. **Naknade troškova osobama izvan radnog odnosa**

u iznosu od **38.764,78**

do odstupanja od ostvarenja u izvještajnom razdoblju prethodne godine došlo je zbog troškova smještaja predstavnika stranih delegacija (Vlada Republike Hrvatske), naknade prijevoza vanjskog suradnika (Ured potpredsjednice Vlade Republike Hrvatske), putnih troškova članova povjerenstva Savjeta za nacionalne manjine uslijed povećanja broja sjednica, putnih troškova prevoditelja (Ured za protokol) te putnih troškova vanjske suradnice na ugovor o djelu te avio karte vanjskog ispitivača HACZ radi provjere stručne sposobnosti pilota za obavljanje ovlaštenja ispitivača na zrakoplovu (Direkcija za korištenje službenih zrakoplova).

1. **Reprezentacija**

u iznosu od **171.777,37**

do odstupanja od ostvarenja u izvještajnom razdoblju prethodne godine došlo je zbog povećanja troškova uslijed službenih posjeta stranih delegacija i državnika (Vlada Republike Hrvatske), događanja u Kući Europe (Ured potpredsjednice Vlade Republike Hrvatske), CERV radionice za razradu projektnih ideja s potencijalnim prijaviteljima u okviru u okviru A509074 (Ured za udruge), radnih sastanaka u Uredu zastupnika RH pred Europskim sudom za ljudska prava, nabave knjiga autora Tatalovića "Nacionalne manjine u Hrvatskoj" za članove Savjeta kao i buduće uzvanike-veleposlanike (Stručna služba Savjeta za nacionalne manjine), povećanih izdataka za poklone (Ured za zakonodavstvo), povećanja troškova uslijed povećanja cijena na tržištu (Ured za opće poslove Hrvatskoga sabora i Vlade Republike Hrvatske), knjiženja protokolarnih poklona na stavku Reprezentacije, a koji su se u istom obračunskom razdoblju prošle godine knjižili na stavci Ostalih nespomenutih rashoda poslovanja (Uredu za protokol), nabave vode i čaša (Ured Vlade Republike Hrvatske za unutarnju reviziju), plaćanja troškova reprezentacije prilikom posjeta delegacije Albanije (Ured komisije za odnose s vjerskim zajednicama) te zbog obilježavanja Međunarodnog dana žena i Međunarodnog dana borbe protiv nasilja nad ženama (Ured za ravnopravnost spolova).

1. **Pristojbe i naknade**

u iznosu od **8.000,71**

do odstupanja od ostvarenja u izvještajnom razdoblju prethodne godine došlo je zbog povećanja iznosa mjesečne naknade za nezapošljavanje osoba s invaliditetom (Vlada Republike Hrvatske, Ured za udruge, Ured za ljudska prava i prava nacionalnih manjina), izdavanja dozvole za letenje zrakoplova uslijed prolongiranja roka za testiranje zrakoplova (Direkcija za korištenje službenih zrakoplova), plaćanja ovjere službenih dokumenata kod javnog bilježnika za potrebe Ureda Komisije za odnose s vjerskim zajednicama.

1. **Ostali nespomenuti rashodi poslovanja**

u iznosu od **26.462,79**

do odstupanja od ostvarenja u izvještajnom razdoblju prethodne godine došlo je zbog povećanja izdataka za aranžmane prilikom dolaska stranih delegacija (Vlada Republike Hrvatske), nabave vijenaca (Ured predsjednika Vlade Republike Hrvatske, Stručna služba savjeta za nacionalne manjine, Ured za ljudska prava i prava nacionalnih manjina), knjiženja protokolarnih poklona na stavku Reprezentacije, a koji su se u istom obračunskom razdoblju prošle godine knjižili na stavci Ostalih nespomenutih rashoda poslovanja (Ured za protokol), smanjenja broja službenih putovanja, a time i smanjenih izdataka za catering i aerodromske usluge zbog kvara zrakoplova (Direkcija za korištenje službenih zrakoplova) te izrade aranžmana povodom obilježavanja Međunarodnog dana žena i Međunarodnog dana borbe protiv nasilja nad ženama (Ured za ravnopravnost spolova).

1. **Kamate na primljene kredite i zajmove od kreditnih i ostalih financijskih institucija izvan javnog sektora**

u iznosu od **4.768,99**

do odstupanja od ostvarenja u izvještajnom razdoblju prethodne godine došlo je sukladno otplatnom planu za financijski leasing 18 službenih automobila u 2022. godini, a od veljače 2023. godine 17 službenih automobila (Ured za opće poslove Hrvatskoga sabora i Vlade Republike Hrvatske).

1. **Bankarske usluge i usluge platnog prometa**

u iznosu od **452,00**

do odstupanja od ostvarenja u izvještajnom razdoblju prethodne godine došlo je zbog izdavanje potvrde o izvršenom plaćanju povodom ovršnog postupka koji je pokrenut prema udruzi Zajednica Austrijanaca i Nijemaca iz Osijeka (Stručna služba savjeta za nacionalne manjine), troškova naknade za uslugu bezgotovinskog plaćanja u zastupničkom restoranu Hrvatskoga sabora (Ured za opće poslove Hrvatskoga sabora i Vlade Republike Hrvatske).

1. **Zatezne kamate**

u iznosu od **356,08**

do odstupanja od ostvarenja u izvještajnom razdoblju prethodne godine došlo je zbog pravovremenog podmirenja režijskih troškova i telekomunikacijskih usluga u odnosu na 2022. godinu (Vlada Republike Hrvatske, Ured predsjednika Vlade Republike Hrvatske, Ured zastupnika Republike Hrvatske pred Europskim sudom za ljudska prava, Ured za zakonodavstvo, Ured Vlade Republike Hrvatske za unutarnju reviziju).

1. **Tekuće pomoći unutar općeg proračuna**

u iznosu od **93.363,97**

do odstupanja od ostvarenja u izvještajnom razdoblju prethodne godine došlo je zbog povećanih izdataka za tekuće pomoći sukladno Suglasnosti za raspodjelu financijskih sredstava za romsku nacionalnu manjinu Povjerenstva za praćenje provedbe Nacionalne strategije za uključivanje Roma za razdoblje od 2021. do 2027. godine (Ured za ljudska prava i prava nacionalnih manjina), troškova organizacije kulturne manifestacije „Večeri nacionalnih manjina 2023.“ te financijske pomoći za organizaciju kulturno umjetničke manifestacije „Lipovljanski susreti“ (Stručna služba savjeta za nacionalne manjine).

1. **Kapitalne pomoći unutar općeg proračuna**

u iznosu od **249.256,46**

do odstupanja od ostvarenja u izvještajnom razdoblju prethodne godine došlo je zbog sufinanciranja nastavka izgradnje Društvenog doma u Novom naselju u MO Josip Rimac te sufinanciranja nastavka izgradnje Doma kulture Parag u Općini Nedelišće, sukladno Odluci o rasporedu sredstava koja se u Državnom proračunu Republike Hrvatske osiguravaju za potrebe nacionalnih manjina u 2023. godini (Stručna služba Savjeta za nacionalne manjine), kapitalne pomoći županijskim i općinskim proračunima sukladno Suglasnosti za raspodjelu financijskih sredstava za romsku nacionalnu manjinu Povjerenstva za praćenje provedbe Nacionalne strategije za uključivanje Roma za razdoblje od 2021. do 2027. u 2022. godini. (Ured za ljudska prava i prava nacionalnih manjina).

1. **Tekuće pomoći proračunskim korisnicima drugih proračuna**

u iznosu od **113.084,03**

do odstupanja od ostvarenja u izvještajnom razdoblju prethodne godine došlo je zbog isplate financijske pomoći učilištima za školovanje pripadnika romskih nacionalnih manjina u okviru aktivnosti A513041 Nacionalni plan za uključivanje Roma za razdoblje 2021.-2027. (Ured za ljudska prava i prava nacionalnih manjina) te Talijanska drama, Rijeka HNK „Ivana pl. Zajca“ (Stručna služba savjeta za nacionalne manjine).

1. **Kapitalne pomoći proračunskim korisnicima drugih proračuna**

u iznosu od  **1.000,00**

do odstupanja od ostvarenja u izvještajnom razdoblju prethodne godine došlo je zbog isplate financijske pomoći osnovnim školama u okviru aktivnosti A681056 AMIF II - Jačanje sustava integracije osoba kojima je odobrena međunarodna zaštita te zbog donacija knjiga lektirnih naslova za potrebe učenika od 1. do 8. razreda te knjiga grafički i sadržajno prilagođenih djeci s teškoćama u razvoju u okviru aktivnosti A513041 Nacionalni plan za uključivanje Roma za razdoblje 2021.-2027. (Ured za ljudska prava i prava nacionalnih manjina) u 2022. godini.

1. **Naknade građanima i kućanstvima u novcu**

u iznosu od **21.279,14**

do odstupanja od ostvarenja u izvještajnom razdoblju prethodne godine došlo je zbog izdataka za školarine preddiplomskog stručnog studija Poslovanje i upravljanje za tri zaposlenice Glavnog tajništva (Vlada Republike Hrvatske), izdataka za školarine preddiplomskog postdiplomskog studija zaposlenika Ureda (Ured za opće poslove Hrvatskoga sabora i Vlade Republike Hrvatske), podmirenja troškova školarine za djelatnika Ureda (Ured predsjednika Vlade Republike Hrvatske) te školarina preddiplomskog stručnog studija Poslovanje i upravljanje za zaposlenicu Ureda (Ured za ljudska prava i prava nacionalnih manjina).

1. **Naknade građanima i kućanstvima u naravi**

u iznosu od **138.340,62**

do odstupanja od ostvarenja u izvještajnom razdoblju prethodne godine došlo je zbog dinamike isplate financijske pomoći za poboljšanje uvjeta i kvalitete života pripadnika romske nacionalne manjine u Republici Hrvatskoj sukladno Suglasnosti za raspodjelu financijskih sredstava za romsku nacionalnu manjinu Povjerenstva za praćenje provedbe Nacionalne strategije za uključivanje Roma za razdoblje od 2021. do 2027. (Ured za ljudska prava i prava nacionalnih manjina).

1. **Tekuće donacije u novcu**

u iznosu od **38.682.267,16**

do odstupanja od ostvarenja u izvještajnom razdoblju prethodne godine došlo je zbog prijenosa sredstava u okviru aktivnosti A509069 OP Učinkoviti ljudski potencijali, prioritet 4 i 5 sukladno ugovornim obvezama i osiguranim sredstvima te povećanja transfera sredstava od igara na sreću (Ured za udruge), povećanja kvartalnih doznaka korisnicima tekućih donacija u okviru programa ostvarivanja kulturne autonomije nacionalnih manjina sukladno osiguranim sredstvima i Odluci o rasporedu sredstava koja se u Državnom proračunu Republike Hrvatske osiguravaju za potrebe nacionalnih manjina u 2023. godini (Stručna služba savjeta za nacionalne manjine) te iz razloga što nije u obračunskom razdoblju potpisan ugovor u okviru aktivnosti A513002 Programi za nacionalne manjine (Ured za ljudska prava i prava nacionalnih manjina).

1. **Tekuće donacije iz EU sredstava**

u iznosu od **9.077.949,53**

do odstupanja od ostvarenja u izvještajnom razdoblju prethodne godine došlo je zbog transfera sredstava u okviru aktivnosti A509069 sukladno ugovornim obvezama i osiguranim sredstvima (Ured za udruge) u 2022. godini.

1. **Kapitalne donacije neprofitnim organizacijama**

u iznosu od **35.696.600,60**

do odstupanja od ostvarenja u izvještajnom razdoblju prethodne godine došlo je zbog prijenosa sredstava u okviru aktivnosti A509069 OP Učinkoviti ljudski potencijali, prioritet 4 i 5 sukladno ugovornim obvezama i osiguranim sredstvima (Ured za udruge) te zbog povećanja iznosa koji se isplaćuju udrugama nacionalnih manjina za njihove programe sukladno osiguranim sredstvima u okviru aktivnosti A513002 Programi za nacionalne manjine (Ured za ljudska prava i prava nacionalnih manjina).

1. **Kapitalne donacije iz EU sredstava**

u iznosu od **2.447.022,07**

do odstupanja od ostvarenja u izvještajnom razdoblju prethodne godine došlo je zbog prijenosa sredstava u okviru aktivnosti A509069 OP Učinkoviti ljudski potencijali, prioritet 4 i 5 sukladno ugovornim obvezama i osiguranim sredstvima (Ured za udruge).

1. **Naknade šteta pravnim i fizičkim osobama**

u iznosu od **235.252,00**

do odstupanja od ostvarenja u izvještajnom razdoblju prethodne godine došlo je smanjenja broja isplaćenih presuda Europskog suda za ljudska prava u okviru aktivnosti A86000 (Ured zastupnika RH pred EU sudom za ljudska prava).

1. **Ostale kazne**

u iznosu od **130,00**

do odstupanja od ostvarenja u izvještajnom razdoblju prethodne godine došlo je zbog podmirenja troškova kazne za komunalne usluge zbog nerazvrstavanja otpada (Ured za opće poslove Hrvatskoga sabora i Vlade Republike Hrvatske).

1. **Licence**

u iznosu od **13.125,00**

do odstupanja od ostvarenja u izvještajnom razdoblju prethodne godine došlo je zbog podmirenja IronPort licenci (sustav za prolaz elektroničke pošte), Alien Walt, Kemp te licenci za videonadzorne kamere (Vlada Republike Hrvatske), plaćanja antivirusnih licenci i većeg broja Microsoft licenci (Ured za udruge, Ured za zakonodavstvo, Ured za opće poslove Hrvatskoga sabora i Vlade Republike Hrvatske) u 2022. godini, a u 2023. godini troškovi Microsoft licenci knjižene su na stavci zakupnina (licence) po preporuci Državnog ureda za reviziju.

1. **Uredska oprema i namještaj**

u iznosu od **161.122,37**

do odstupanja od ostvarenja u izvještajnom razdoblju prethodne godine došlo je zbog nabave uređaja za napajanje sustava za tonsko snimanje, komponente za računalo u sustavu video nadzora, preklopnika, sustava za pohranu podataka i sigurnosnu pohranu na trake, stolna računala, pisač za kartice, uredski namještaj kao i izrade nosača s kopljem za zastave u istom obračunskom razdoblju prošle godine (Vlada Republike Hrvatske), nabavke prijenosnih i stolnih računala, fotokopirnog i multifunkcionalnog uređaja te uredskog namještaja (Ured za zakonodavstvo), nabavke prijenosnog i stolnog računala, routera te uredske fotelje (Stručna služba savjeta za nacionalne manjine), nabave većeg broja stolnih računala, nabave i konsolidacije mrežne infrastrukture Fortigate (switch) te zanavljanje baterija na UPS sustavu servera (Ured za udruge).

1. **Komunikacijska oprema**

u iznosu od **97.562,64**

do odstupanja od ostvarenja u izvještajnom razdoblju prethodne godine došlo je zbog nadogradnje mikrofonskog konferencijskog sustava, nabavke monitora i kablova za sustav video nadzora kao i tv uređaja sa nosačima (Vlada Republike Hrvatske), nabave mobilnih uređaja (Ured za udruge, Direkcija za korištenje službenih zrakoplova, nabave veće količine mobitela i kamere (Ured predsjednika Vlade Republike Hrvatske).

1. **Oprema za održavanje i zaštitu**

u iznosu od **12.499,25**

do odstupanja od ostvarenja u izvještajnom razdoblju prethodne godine došlo je zbog nabave klima uređaja za arhivu u Mesničkoj, nabave usisavača i visokotlačnog perača za domara (Ured za opće poslove Hrvatskoga sabora i Vlade Republike Hrvatske), klima uređaja u Stručnoj službi Savjeta za nacionalne manjine te zbog nabave sustava praćenja radnog vremena i identifikaciju ulaska (Ured Vlade Republike Hrvatske za unutarnju reviziju) u istom obračunskom razdoblju prethodne 2022. godine.

1. **Uređaji, strojevi i oprema za ostale namjene**

u iznosu od **4.796,98**

do odstupanja od ostvarenja u izvještajnom razdoblju prethodne godine došlo je zbog nabave strojeva za pranje čaša i omekšivača vode, štednjaka, rashladnog ormara, zamrzivača, postolja za šoker, podnice, štapnog miksera i cuttera za potrebe ugostiteljstva Hrvatskoga sabora i Vlade Republike Hrvatske (Ured za opće poslove Hrvatskoga sabora i Vlade Republike Hrvatske) i hladnjaka (Stručna služba savjeta za nacionalne Manjine, Direkcija za korištenje službenih zrakoplova) te zbog nabave foto aparata u okviru aktivnosti A513043 Ispunjavanje preduvjeta za učinkovitu provedbu politika usmjerenih na nacionalne manjine - Faza I (Ured za ljudska prava i prava nacionalnih manjina) u istom obračunskom razdoblju prethodne 2022. godine.

1. **Prijevozna sredstva u cestovnom prometu**

u iznosu od **29.812,67**

do odstupanja od ostvarenja u izvještajnom razdoblju prethodne godine došlo je zbog nabavke osobnog vozila (Ured za opće poslove Hrvatska sabora i Vlade Republike Hrvatske).

1. **Dodatna ulaganja na građevinskim objektima**

u iznosu od **3.353.466,62**

do odstupanja od ostvarenja u izvještajnom razdoblju prethodne godine došlo je zbog građevinskih radova te stručnog nadzora i koordiniranja konstrukcijske i cjelovite obnove palače Bužan na Opatičkoj 8 (Ured za opće poslove Hrvatskoga sabora i Vlade Republike Hrvatske).

**BILJEŠKE UZ BILANCU ZA RAZDOBLJE**

**I – XII MJESEC 2023. GODINE**

**1. Nematerijalna imovina**

Na navedenom računu računskog plana došlo je do smanjenja u tekućoj godini jer su isknjižene licence koje su proteklih godina bile evidentirane na navedenom računu a odnose se na godišnje ugovore za korištenje licenci. Navedene licence više se ne koriste a navedeno isknjiženje provedeno je u slijedećim uredima:

Vlada Republike Hrvatske, Ured za udruge, Ured za zakonodavstvo, Ured za ljudska prava i prava nacionalnih manjina, te Ured za ravnopravnost spolova.

**2. Poslovni objekti**

Predstavlja povećanje u tekućoj godini koje je evidentirano na Uredu za opće poslove Hrvatskoga sabora i Vlade Republike Hrvatske jer se Palača Bužan na adresi Opatička 8, nalazi u fazi konstrukcijske i cjelovite obnove, te se povećala vrijednost nekretnine za obavljene radove u tekućoj godini.

**3. Komunikacijska oprema**

Na navedenom računu računskog plana došlo je do smanjenja u tekućoj godini jer su isknjiženi mobilni aparati, slušalice, snimači, telefoni kao i ostala telekomunikacijska oprema u slijedećim uredima i to: Vlada Republike Hrvatske, Ured za udruge, Ured za opće poslove Hrvatskoga sabora i Vlade Republike Hrvatske,

**4. Ulaganja u računalne programe**

Na navedenom računu računskog plana došlo je do povećanja u tekućoj godini budući je napravljena nadogradnja ePisarnice i izrada određenih izvješća unutar sustava ePortala u Vladi Republike Hrvatske, Nadograđen je informacijski sustav elektroničkog urudžbenog poslovanja u Uredu za opće poslove Hrvatskoga sabora i Vlade Republike Hrvatske. Nabavljen je računalni program – platforma za unos, kontrolu i nadzor troškova vjerskih zajednica u Uredu komisije za odnose s vjerskim zajednicama.

**5. Izvanbilančni zapisi**

Na navedenom računu računskog plana evidentirana je tuđa imovina to jest umjetnine posuđene temeljem posudbenih ugovora kao i instrumenti osiguranja plaćanja a evidentirani su na Vladi Republike Hrvatske,

U Uredu Predsjednika Vlade Republike Hrvatske evidentirano je potraživanje po pravomoćnoj presudi kao i tuđa imovina na korištenju u Uredu

U Uredu za udruge, Uredu zastupnika Republike Hrvatske pred Europskim sudom za ljudska prava, Uredu za ljudska prava i prava nacionalnih manjina, Uredu za zakonodavstvo, Direkciji za korištenje službenih zrakoplova te Stručnoj službi savjeta za nacionalne manjine evidentirani su instrumenti osiguranja plaćanja.

U Uredu za opće poslove Hrvatskoga sabora i Vlade Republike Hrvatske evidentirana je tuđa imovina – operativni leasing automobila u Uredu, te su evidentirani instrumenti osiguranja plaćanja.

Također na navedenom računu u Uredu za opće poslove Hrvatskoga sabora i Vlade Republike Hrvatske kao i u Uredu zastupnika Republike Hrvatske pred Europskim sudom za ljudska prava evidentirane su Potencijalne obveza po sudskim sporovima.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA ZA RAZDOBLJE**

**I – XII MJESEC 2023. GODINE**

**Promjene u obujmu nefinancijske imovine**

**Odnosi sa na povećanje proizvedene dugotrajne imovine**

Do povećanja u obujmu proizvedene dugotrajne imovine došlo je zbog evidentiranja prijenosnih računala i monitora koji su uknjiženi na Vladu Republike Hrvatske, Ured za Udruge, Ured zastupnika Republike Hrvatske pred europskim sudom za ljudska prava, Ured Vlade Republike Hrvatske za unutarnju reviziju, Ured komisije za odnose s vjerskim zajednicama, Ured za ravnopravnost spolova te Ured za opće poslove hrvatskoga sabora i Vlade Republike Hrvatske, a sve temeljem Sporazuma o dodjeli informatičke opreme u okviru Pilot projekta C2.2.R2-12 „Uvođenje modela za hibridni pristup radnom mjestu – smartworking“ u okviru Nacionalnog plana oporavka i otpornosti 2021-2026.- između Ministarstva pravosuđa i uprave i gore navedenih Ureda i Vlade RH.

**Odnosi se na smanjenje**

 **Neproizvedene dugotrajne imovine**

Ured za ljudska prava i prava nacionalnih manjina, Ured za Zakonodavstvo

Do smanjenja je došlo zbog otpisa i isknjiženja licenci koje se u Uredima više ne koriste.

**Proizvedene dugotrajne imovine**

Vlada Republike Hrvatske

Do smanjenja u obujmu navedene imovine došlo je zbog rashodovanja neupotrebljive imovine i to neispravnog bojlera i radne sjedalice.

Ured za ravnopravnost spolova

Do smanjenja u obujmu navedene imovine došlo je zbog rashodovanja neupotrebljive imovine to jest telefonskih aparata.

Ured za opće poslove Hrvatskoga sabora i Vlade Republike Hrvatske

Do smanjenja u obujmu navedene imovine došlo je zbog otpisa i isknjiženja rashodovanog inventara i opreme.

**BILJEŠKE UZ IZVJEŠTAJ O OBVEZAMA ZA RAZDOBLJE**

**I – XII MJESEC 2023. GODINE**

U razdjelu Vlade Republike Hrvatske nema dospjelih obveza na kraju izvještajnog razdoblja.

U Zagrebu, 26. veljače 2024.

**ZAKONSKI PREDSTAVNIK**

**(potpis)**